recursal/SuperWikiNEXT-32B huggingface dataset:
यह लेख तुर्की के एक शहर के बारे में है। अन्य प्रयोगों के लिए, बिस्मिल (बहुविकल्पी) देखें। भारतीय क्रान्तिकारी बिस्मिल के बारे में जानने के लिये कृपया रामप्रसाद 'बिस्मिल' देखें।

**बिस्मिल** (तुर्क: Bismil) तुर्की के दियारबाकिर राज्य का एक जिला है। 2012 की जनगणना के मुताबिक इसकी कुल जनसंख्या (ग्रामीण व शहरी क्षेत्र को मिलाकर)1,11,746 है। यहाँ के अधिकांश निवासी कुर्द लोग हैं। इस जिले के मुख्यालय का नाम भी बिस्मिल के ही नाम पर रखा गया है। ठीक उसी तरह जैसे भारत में शाहजहाँपुर जिला व उसके मुख्यालय दोनों का ही नाम शाहजहाँपुर है। बिस्मिल शहर की जनसंख्या 60,150 है। इस शहर के मेयर केमिले एमिनोग्लू हैं जो पीस एण्ड डिमोक्रेसी पार्टी से ताल्लुक रखते हैं।

संक्षिप्त इतिहास
----------------

सन् 1936 में कोन्या से भारी संख्या में तुर्की भागकर आये विस्थापित कुर्द लोगों को बसाने के लिये इस जिले को बनाया गया था।

भौगोलिक जानकारी
---------------

तुर्की के दक्षिणी-पूर्वी आनातोलिया क्षेत्र के दियारबाकिर प्रान्त के पूर्व में स्थित इस जिले का क्षेत्रफल 1,737.28 वर्ग किलोमीटर (670.77 वर्ग मील) है। भौगोलिक दृष्टि से यह समुद्र तल से 550 मीटर की ऊँचाई पर अवस्थित है। 

बिस्मिल जिले का मुख्यालय अपने खूबसूरत पार्कों के लिये भी जाना जाता है।

सन्दर्भ
-------

1. 1 2  "Address Based Population Registration System (ABPRS) Database" (अंग्रेज़ी में). तुर्किश स्टेटिस्टिकल इंस्टीट्यूट. मूल से 4 मार्च 2016 को पुरालेखित. अभिगमन तिथि 11 अक्टूबर 2013.
2. ↑  "What do the Kurds Want in Turkey ?". *कुर्दिश इंस्टीट्यूट ऑफ़ पेरिस* (अंग्रेज़ी में). हेराल्ड ट्रिब्यून. दिसम्बर 8, 2004. मूल से 16 अक्तूबर 2013 को पुरालेखित. अभिगमन तिथि 14 अक्टूबर 2013.
3. ↑  "One killed in Kurdish protests in Turkey: Politician" (अंग्रेज़ी में). ज़ी न्यूज़. 21 अप्रैल 2011. मूल से 22 दिसंबर 2015 को पुरालेखित. अभिगमन तिथि 13 अक्टूबर 2013.

इन्हें भी देखें
---------------

* कमाल अतातुर्क
**जटावर्मन् वीर पांड्य प्रथम** (१२५३ - १२७५ ई.) ने प्रसिद्ध पांड्य नरेश जटावर्मन् सुंदर प्रथम (१२५१-१२६८ ई.) के राज्यकाल में दीर्घकाल तक संयुक्त उपराजा की भाँति राज्य किया। मारवर्मन् कुलशेखर प्रथम (१२६८-१३१०) भी वीर पांड्य के साथ पहले संयुक्त उपराजा और बाद में प्रमुख शासक के रूप मे सम्बंधित था। 

वीर पांड्य के कुछ अभिलेख कांचीपुरम् और कोयंबटूर से भी उपलब्ध हुए हैं, लेकिन प्राय: वे तिन्नेवेल्लि, मथुरा, रामनाड और पुदुक्कोट्टै में मिलते हैं। उसके अभिलेखों में भी उल्लिखित हैं जिससे संभावना है कि उसने सुंदर पांड्य के राज्यकाल में उसकी ओर से अनेक अभियानों में भाग लिया। उसके अभिलेखों से ज्ञात होता है कि उसने कोंगु, चोल और लंका की विजय की; वडुग लोगों की पहाड़ी को नष्ट किया, गंगा और कावेरी के तट पर अधिकार किया, वल्लान् को पराजित किया और चिंदबरम् में पड़ाव डाला जहाँ उसने काडव से कर वसूल किया और उसका अभिषेक हुआ। इन उल्लेखों में से कई का रूप स्पस्ट नही है। लंका पर आक्रमण उसने लंका के एक मंत्री की प्रार्थना पर ही किया था। लंका के राजकुमार को पराजित कर और मारकर उसने दूसरे राजकुमार और मलय प्रायद्वीप के चंद्रभानु के एक पत्र को अपनी अधीनता स्वीकार करने पर बाध्य किया। उसके अभिलेखों से तत्कालीन शासनव्यवस्था पर प्रकाश पड़ता है, यथा, न्यायव्यवस्था और फाल द्वारा परीक्षा, सभा के भूमिप्रबंध और कर संबंधी अधिकार और कार्य, तथा प्रचलित सिक्के।

इन्हें भी देखें
---------------

* जटावर्मन् वीर पांड्य द्वितीय
**जटावर्मन् कुलशेखर पाण्ड्य प्रथम** 
**जटावर्मन् कुलशेखर पाण्ड्य प्रथम** (तमिल : முதலாம் சடையவர்மன் குலசேகரன் / मुतलाम् चटैयवर्मऩ् कुलचेकरऩ्) पाण्ड्य राजवंश का शासक था जिसने दक्षिण भारत के कुछ क्षेत्रों पर ११९० से १२१६ ई तक शासन किया। वह संभवत: विक्रम पांड्य का पुत्र था और उसके पश्चात् सिंहासन पर बैठा। यह 'राजगंभीर' के नाम से भी विख्यात था।

परिचय
-----

जटावर्मन् कुलशेखर पांड्य प्रथम के अभिलेख, मदुरा, रामनाड और तिरुनेल्वॆलि से प्राप्त हुए हैं। जेतुंगनाडु का तिरुवंडि नरेश उसका सामंत था। इसने कोदै रविवर्मन् से, जो चेरवंशीय नरेश था, वैवाहिक संबंध किए थे। उसने चोलों की प्रभुता का अंत कर पांड्यों की स्वतंत्रता स्थापित करने का प्रयत्न किया। इस कारण यह चोल नरेश कुलोत्तुगं तृतीय का कोपभाजन हुआ जिसने १२०५ ई. में तीसरी बार पांड्य देश पर आक्रमण किया। यद्यपि कुलोत्तुंग ने राजधानी को लूटा और पांड्यों के अभिषेकभवन को नष्ट-भ्रष्ट किया, फिर भी उसकी सफलता आंशिक रहीं। उसके आक्रमण के बाद कुलशेखर को फिर से राज्य का अधिकार प्राप्त हुआ।

कुलशेखर यशस्वी शासक था। उसके अभिलेखों से उसकी शासनव्यवस्था का कुछ आभास मिलता है। राजभवन की सेविकाओं का भी उल्लेख आता है। एक अभिलेख में उसके द्वारा एक जलाशय का गहरा करने के लिए १०० द्रंमों के नाम का उल्लेख है। एक अन्य अभिलेख में कई गाँवों को मिलाकर एक नए गाँव की स्थापना का विवरण है।

**जटावर्मन् कुलशेखर पांड्य द्वितीय** को मारवर्मन् सुंदर पांड्य प्रथम ने १२३८ ई. में युवराज के रूप में शासन से संबंधित किया था किंतु यह अधिक दिन तक जीवित नहीं रहा। उसकी मृत्यु के बाद १२३८ ई. में ही **मारवर्मन् सुंदर पांड्य द्वितीय** युवराज के रूप में शासन से संबंधित हो गया था।

**जटावर्मन् कुलशेखर पांड्य तृतीय** के शासन का प्रारंभ १३९५-९६ ई. में हुआ। उसके अभिलेख तिन्नेवेल्लि के बाहर नहीं मिलते। शासन के १४वें वर्ष में उसने एक मंदिर बनवाया और १६वें वर्ष में एक नए गाँव की स्थापना की।
ये भी देखें: मणिपुर (महाभारत) और मणिपुर
कृपया भ्रमित न हों और इसे मणिपुरी लोग से भिन्न समझें।

**बिष्णुप्रिया मणिपुरी** लोग भारत के मणिपुर तथा असम, त्रिपुरा, बांग्लादेश में के निवासी भारतीय-आर्य लोग हैं। ये लोग विष्णुप्रिया मणिपुरी बोलते हैं जो भारत-आर्य मूल की भाषा है और बांग्ला से भिन्न है। इस भाषा की सबसे बड़ी विशेषता यह है कि यह भाषा इसमें तिब्बती-बर्मी तत्त्वों का सर्वथा अभाव है। बिष्णुप्रिया मणिपुरी लोगों की संस्कृति मैतै लोगों की संस्कृति जैसी ही है, केवल कुछ लोक व्यवहार अलग हैं। बिष्णुप्रिया मणिपुरी धर्म से हिन्दू हैं और यह स्वयं को तॖतीय पाण्डव अर्जुन के व॑शज मानते हैं । इनके पूजापाठ कर्मकांड आदि सभी सामवेद के नियमानुसार होता है और यह चन्दव॑शीय श्रत्रिय है । यह लोग एक ही गोत्र में विवाह नहीं करते हैं । बिष्णुप्रिया मणिपुरी भोजन में चावल , सब्जी , रोटी , दाल , मछली और अ॑डे सामिल करते हैं और इनके समाज में मा॑साहार निषिद्ध है ।

इन्हें भी देखें
---------------

* बिष्णुप्रिया मणिपुरी भाषा

सन्दर्भ
-------

1. ↑  Debate: Documents relating to the Orientalist-Anglicist controversy,. 1781–1843
आइसलैण्ड के चुनाव क्षेत्र। ध्यान दें की राजधानी रेक्याविक में कम भौगोलिक क्षेत्र में अधिक चुनाव क्षेत्र हैं क्योंकि वहाँ जनसंख्या अधिक है।
**चुनाव क्षेत्र** या **निर्वाचन क्षेत्र** (Electoral district), जिसे आमभाषा में अंग्रेज़ी के **कॉन्स्टीटुएन्सी** (Constituency) शब्द से भी बुलाया जाता है, किसी क्षेत्र की विधानपालिका चुनाव में एक सीट निर्वाचित करने वाली क्षेत्रीय ईकाई होती है। साधारणतः किसी चुनाव क्षेत्र में हुए निर्वाचन में केवल उस क्षेत्र में रहने वाले पंजीकृत निवासी ही वोट दे सकते हैं।

शब्दावली
--------

चुनावी जिलों के नाम अलग-अलग देशों में अलग-अलग होते हैं। निर्वाचन क्षेत्र (constituency) शब्द आमतौर पर एक चुनावी जिले को संदर्भित करने के लिए उपयोग किया जाता है, विशेष रूप से ब्रिटिश अंग्रेजी में, लेकिन यह पात्र मतदाताओं या प्रतिनिधित्व क्षेत्र के सभी निवासियों या केवल एक निश्चित उम्मीदवार के लिए मतदान करने वाले लोगों के निकाय को भी संदर्भित कर सकता है।

अमेरिकी अंग्रेजी में चुनाव (Terms) परिसर (precinct) और चुनावी जिला (election district) अधिक आम हैं।
ऑस्ट्रेलिया और न्यूजीलैंड में, चुनावी जिलों को मतदाता (electorates) कहा जाता है, हालांकि अन्य जगहों पर मतदाता शब्द आमतौर पर विशेष रूप से मतदाताओं के निकाय को संदर्भित करता है।

भारत में चुनावी जिलों को हिंदी में निर्वाचन क्षेत्र के रूप में संदर्भित किया जाता है, जिसका शाब्दिक रूप से अंग्रेजी में "चुनावी क्षेत्र" के रूप में अनुवाद किया जा सकता है, हालांकि इस शब्द का आधिकारिक अंग्रेजी अनुवाद "निर्वाचन क्षेत्र" है। "निर्वाण क्षेत्र" शब्द का प्रयोग सामान्य रूप से विधायिका के बावजूद एक चुनावी जिले के संदर्भ में किया जाता है। किसी विशेष विधायी निर्वाचन क्षेत्र का जिक्र करते समय, इसे हिंदी में विधायिका के नाम के साथ "क्षेत्र" के रूप में संदर्भित किया जाता है (उदाहरण के लिए एक लोकसभा क्षेत्र के लिए 'लोकसभा क्षेत्र')। नगरपालिका या अन्य स्थानीय निकायों के लिए चुनावी जिलों को "वार्ड" कहा जाता है।

कनाडा में, ज़िलों को बोलचाल की भाषा में अंग्रेज़ी में राइडिंग ridings कहा जाता है (पहले के ब्रिटिश भौगोलिक उपखंड से उत्पन्न)। कनाडा के कुछ हिस्सों में, प्रांतीय जिलों के लिए "निर्वाचन क्षेत्रों" और संघीय जिलों के लिए "ridings" का उपयोग किया जाता है। बोलचाल की भाषा में, उन्हें कॉम्टेस कहा जाता है, "काउंटी" (सर्कन्सक्रिप्शन कानूनी शब्द है)।
स्थानीय चुनावी जिलों को कभी-कभी वार्ड कहा जाता है, एक शब्द का इस्तेमाल नगरपालिका के प्रशासनिक उपखंडों के लिए भी किया जाता है। हालांकि, आयरलैंड गणराज्य में, मतदान वाले जिलों को "चुनावी क्षेत्र" कहा जाता है

इन्हें भी देखें
---------------

* विधानपालिका

सन्दर्भ
-------

1. ↑  §5: Establishment of Constituency Commission; Electoral Act, 1997 Irish Statute Book
2. ↑  "Parliament Passes Law on Parliamentary Elections" Archived 2011-12-03 at the Wayback Machine, *Kyiv Post*, 17 November 2011.
**बिसाऊ** (Bissau) भारत के राजस्थान राज्य के शेखावाटी क्षेत्र के झुंझुनू ज़िले में स्थित एक नगर है। यहां की मूक रामलीला विश्व प्रसिद्ध है. यह विश्व की एकमात्र ऐसी रामलीला है, जिसमें पात्र संवाद नहीं बोलते. यानी पूरी रामलीला का मंचन सिर्फ इशारों में ही किया जाता है. यह रामलीला करीब 15 दिन तक चलती है. इस दौरान इसमें सिर्फ रावण का नहीं बल्कि नरांतक, मेघनाथ के भी पुतले जलाए जाते हैं. 

बिसाऊ कस्बे में बनने वाली एक मिठाई भी अनौखी है. इस मिठाई का नाम है सैंठोली तिलंगिनी, यह सिर्फ बिसाऊ में ही बनती है. बाकी पूरे देश में कहीं नहीं बनती. बिसाऊ में भी यह मिठाई सिर्फ नवरात्र के दौरान बनाई जाती है. नवरात्र से लेकर दीपावली तक इस मिठाई की खूब बिक्री होती है. शेखावाटी अंचल में दीपावली पर मां लक्ष्मी का पूजन इसी मिठाई से करने का रिवाज है.

इन्हें भी
---------

* झुंझुनू ज़िला
* शेखावाटी

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
छत्तीसगढ़ राज्य हिंदी ग्रंथ अकादमी का प्रतीक चिन्ह।
भारत सरकार ने सन् 1968 में उच्च शिक्षा के माध्यम परिवर्तन पर बल दिया था। इस राष्ट्रीय शिक्षा नीति के अंतर्गत भारतीय भाषाओं में उच्च शिक्षा के विद्यार्थियों के लिए विभिन्न विषयों की पुस्तकों के लेखन, प्रकाशन के साथ-साथ उनका विपणन भी किया जाना था। इसी संदर्भ में हिंदी प्रदेशों में ग्रंथ अकादमियों का गठन किया गया।

सन् 1970 में एक स्वायत्तशासी संस्था के रूप में मध्यप्रदेश हिंदी ग्रंथ अकादमी की स्थापना की गई थी। सन् 2000 में मध्यप्रदेश का एक हिस्सा अलग होकर छत्तीसगढ़ के रूप में सामने आया। नए बने राज्य छत्तीसगढ़ में जनवरी 2006 में विधिवत् रूप से छत्तीसगढ़ राज्य हिंदी ग्रंथ अकादमी की स्थापना की गई, जिसका पंजीयन 06 जून 2006 को हुआ। सन् 2000 में तीन नए बने राज्यों छत्तीसगढ़, झारखंड और उत्तरांचल में छत्तीसगढ़ पहला राज्य है जहां हिंदी ग्रंथ अकादमी की स्थापना की गई।

अकादमी के अध्यक्ष एवं उपाध्यक्ष का पद पदेन है। अध्यक्ष माननीय उच्च शिक्षा मंत्री एवं उपाध्यक्ष माननीय स्कूली शिक्षा मंत्री होते हैं। अकादमी का संपूर्ण कार्य संचालक के अधीन होता है। विधिवत् रूप से अस्तित्व में आने के बाद छत्तीसगढ़ राज्य हिंदी ग्रंथ अकादमी का प्रथम संचालक वरिष्ठ पत्रकार, लेखक श्री रमेश नैयर को बनाया गया।

प्रतिबद्धता
-----------

* उच्च शिक्षा में हिंदी में लिखित पाठय एवं संदर्भ पुस्तकों की उपयोगिता को बढ़ाना।
* हिंदी भाषा का प्रचार-प्रसार।
* पुस्तकों के माध्यम से हिंदी के मानक स्वरूप का संवर्धन।
* विद्वानों, शिक्षकों, विद्यार्थियों एवं पाठकों के बीच एक सेतु की तरह कार्य करना।
* मानक पुस्तकें एवं संदर्भ ग्रंथ तैयार करवाना।
* विश्वविद्यालयीन विद्यार्थियों के लिए पाठय पुस्तकें और संदर्भ ग्रंथ उपलब्ध कराना।
* प्रकाशित पुस्तकों की ऊंची गुणवत्ता बनाए रखने का प्रयास।
* कम से कम कीमत पर पुस्तकें उपलब्ध कराना।
* लेखकों को नियमानुसार यथोचित रॉयल्टी उपलब्ध कराना।

इन्हें भी देखें
---------------

* वैज्ञानिक तथा तकनीकी शब्दावली आयोग

बाहरी कड़ियाँ
-------------

* छत्तीसगढ़ राज्य हिंदी ग्रंथ अकादमी का जालपृष्ठ
स्वतन्त्रता संग्राम सेनानी **बी. डी. लंदनतोड़** का पूरा नाम बिशंभर दत्त शर्मा था।

जीवन परिचय
----------

उत्तर प्रदेश के ग्राम भोला झाल ज़िला मेरठ में एक साधारण पंडित परिवार में बिशम्बर दत्त शर्मा उर्फ बी. डी. लंदनतोड़ का जन्म हुआ था। छोटी आयु से ही देश को आजादी दिलाने के लिए वे क्रांतिकारी गतिविधियों में शामिल होने लगे। सन 1931 में एक बार उन्हें ब्रिटिश अधिकारियों के टेलीफोन के तार तोड़ने के आरोप में गिरफ्तार कर के ज़िला जज के कोर्ट में हाजिर किया गया।

भोला गांव निवासी बीडी शर्मा का नाम लंदन तोड़ यू ही नहीं पड़ा।

जज ने उनसे प्रशन किये,

* तुम्हारा नाम: (उत्तर मिला) लंदनतोड़,
* तुम्हारी माँ का नाम: (उत्तर मिला) इंग्लैंडतोड़,
* तुम्हारे पिता का नाम: (उत्तर मिला) मेनचेस्टर तोड़।

भारत को आजाद करने में वे अंग्रेजी हुकूमत के आगे सीना तानकर खडे़ रहे। अंग्रेजों ने उन्हें गिरफ्तार कर बरेली जेल में बंद किया था।

बाहरी कड़ियाँ
-------------

* सद्गृहस्थ संत भक्त रामाशरंददास

* आसमान अपना अपना

सन्दर्भ
-------

1. ↑  मनोज, मिश्रा. *मैने दंगा देखा*. अभिगमन तिथि 11 मई 2022.
2. ↑  "'लंदन तोड़' के गांव में उठेगी निर्मल हिंडन की 'क्रांति'". अभिगमन तिथि 30 अक्टूबर 2017.
3. ↑  "स्वतंत्रता सेनानी बी डी लंदनतोड़". अभिगमन तिथि 30 अप्रैल 2016.[*मृत कड़ियाँ*]
4. ↑  "लंदन तोड़ क्रांतिकारियों के गांव से हिंडन क्रांति का ऐलान". अभिगमन तिथि 4 नवंबर 2017.
**बूढवाल अहीर** (Boodhwal) या **बूढ़वाल अहीर** (Boorhwal) भारत के राजस्थान राज्य के अलवर ज़िले की बहरोड़ तहसील में एक बड़ा ग्राम है।<ref>"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731 
Edit by RaoDinesh(SP)

विवरण
-----

यह गाँव अलवर जिला मुख्यालय से ७० किलोमीटर तथा बहरोङ तहसील मुख्यालय से ९ किलोमीटर उत्तर-पश्चिम दिशा में स्तिथ है 1 यहाँ का पिन कोड ३०१७०९ है। बूढवाल ग्राम पंचायत में ३गाँव शामिल हैं - डवानी, भूपखेड़ा, और बूढवाल। बूढवाल ग्राम पंचायत कि सरपंच कुलदीप यादव है।
और प.स.सदस्य सुनील यादव है।

इतिहास
------

बूढवाल को बुधराम यादव ने वैशाख सुदी १३ विक्रमी सम्वत् १४००(1343 ईस्वी) में बसाया था 1 बुधराम कनिना (हरियाणा का एक शहर) को बसाने वाले कन्ही राम के बडे भाई थे 1

शिक्षा
------

बूढवाल में शिक्षा का स्तर अच्छा है। यहाँ एक बी.एड. महाविद्यालय (गार्गी शिक्षक प्रशिक्षण), उच्च माद्यमिक विद्यालय, बालिका उच्च प्राथमिक एवं प्राथमिक विद्यालय हैं। बाबा रामदेव और सम्पत राम(पूर्व मन्त्रि, राजस्थान सरकार) ने यहाँ के विद्यालय में अध्ययन किया। यहाँ कि साक्षरता दर 100% है। गाँव में लङकियों कि शिक्षा पर भी उचित ध्यान दिया जाता हैं।

भूगोल
-----

बूढवाल गाँव अलवर से 70 Km, जयपुर से 140 Km, दिल्ली से 140 Km, नारनोल (हरि.) से 20 Km ,अटेली से 20km , कुंद से 25km और नीमराणा से 15 Km बहरोङ-कुण्ड रोड पर स्तिथ भीटेङा बस स्टेण्ड से 2 Km पश्चिम कि ओर स्तिथ है। यहाँ कि मिट्टी बहुत उपजाऊ है। यहाँ कि मुख्य फसलें बाजरा, कपास, ग्वार, गेँहू, सरसो और अरअर (आरेङ) हैं। यहाँ गहन वन क्षेत्र नहीं हैं। यहाँ खेजड़ी के वृक्ष बहुताय संख्या में है। खेजङी के अलावा नीम, शीशम, कीकर, बेर और पीपल के वृक्ष भी पाये जाते हैं।

व्यवसाय
-------

यहाँ के बहुत से लोग अध्यापन, सेना (Army,CRPF,BSF,CISF,ITBP) एवं पुलिस (राज.पुलिस, दिल्ली पुलिस), परिवहन, नीमराना और बहरोड़ के उद्योगों में कार्यरत हैं। कृषि के साथ-साथ यहाँ के लोग पशुपालन में भी गहन रुचि रखते हैं। यहाँ के लोग मुर्रा और हरियाणवी नस्ल कि भैंसे अधिक पालते हैं। भैंस के बाद ऊँट, बकरी और गाय भी लोग पालते हैं। गाँव में दो मुर्गी पालन केन्द्र हैं। गाँव में सरस डेयरी के अतिरिक्त ४ और दुग्ध केन्द्र कार्यरत हैं।

इन्हें भी देखें
---------------

* बहरोड़
* अलवर ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
**बोइंग एक्स-40 (Boeing X-40)** स्पेस वाहन भविष्य के पुन: प्रयोज्य लॉन्च वाहन बोइंग एक्स-37 के लिए एक परीक्षण प्लैटफ़ार्म था।

इतिहास
------

भविष्य के पुन: प्रयोज्य लॉन्च वाहन बोइंग एक्स-37 परियोजना के वायुगतिकी और नेविगेशन का परीक्षण करने के लिए मानवरहित बोइंग एक्स-40 का निर्माण शुरू किया गया था।

अगस्त 1998 में पहले ड्रॉप टेस्ट के बाद वाहन को नासा को स्थानांतरित कर दिया गया, जिसने इसे संशोधित किया। 4 अप्रैल और 19 मई, 2001 के बीच वाहन के सात मुक्त उड़ानों का सफलतापूर्वक संचालन किया गया। 2001 में इसने सफलतापूर्वक बोइंग एक्स-37 के फैट बॉडी, शॉर्ट-विंग डिजाइन की क्षमता का प्रदर्शन किया और प्रस्तावित मार्गदर्शन प्रणाली की जांच करके उसे मान्य किया।

परिक्षण
-------

पहला एक्स-40 ड्रॉप टेस्ट 11 अगस्त 1998 को 06:59 पर हॉलीमन एएफबी, न्यू मैक्सिको में हुआ। यह एक संयुक्त वायुसेना/बोइंग प्रोजेक्ट था जिसे अंतरिक्ष कौशल वाहन कहा जाता था। इसे लगभग 9,200 फीट (2,800 मीटर) और 2.5 मील (4.0 किमी) की ऊंचाई पर रनवे 04 के अंत से छोड़ा गया था इसे ड्रॉप करने में यूएच-60 ब्लैक हॉक हेलीकाप्टर का उपयोग किया गया था। लेकिन बाद में यूएच-60 ब्लैक हॉक हेलीकाप्टर की जगह सीएच-47 चिनूक हेलीकाप्टर का उपयोग किया गया। अंतरिक्ष शटल के समान एक दृष्टिकोण में वाहन रनवे की सेंटरलाइन के बाएं ओर उतरा। इसके ड्रैग सूट सफलतापूर्वक तैनात हुआ और वाहन सेंटरलाइन के सात फीट के भीतर चला तथा रनवे के खत्म होने से 7,000 फीट (2,100 मीटर) पहले इसे सफलतापूर्वक रुक दिया गया।

निर्दिष्टीकरण (एक्स-40)
-----------------------

**सामान्य लक्षण**

* **चालकदल:** कोई नहीं
* **लंबाई:** 6.5 मीटर (21 फुट)
* **पंख फैलाव:** 3.5 मीटर (11 फुट)
* **ऊंचाई:** 2.3 मीटर (7.5 फुट)
* **खाली वजन:** 2,500 पाउंड (1,100 किलोग्राम)
* **भरा हुआ वजन:** 1,200 पाउंड (540 किलोग्राम)

**प्रदर्शन**

* **अधिकतम गति:** 480 किमी/घंटा (300 मील प्रति घंटा)

**उड्डयनकी**  

हनीवेल 12-चैनल स्पेस इंटीग्रेटेड जीपीएस

इन्हें भी देखें
---------------

* नासा
* बोइंग एक्स-37
* बोइंग एक्स-51 वेवराइडर

सन्दर्भ
-------

1. 1 2  "Military Spaceplane X-40 Space Maneuver Vehicle Integrated Tech Testbed". Military Space Programs. Federation of American Scientists. मूल से 11 March 2016 को पुरालेखित.
2. 1 2  "X-40 Space Maneuver Vehicle (SMV) at GlobalSecurity.org". मूल से 8 जुलाई 2006 को पुरालेखित. अभिगमन तिथि 25 सितंबर 2017.
3. 1 2 3  "Boeing X-37 / X-40 page at Designation-Systems.Net". मूल से 25 मई 2018 को पुरालेखित. अभिगमन तिथि 25 सितंबर 2017.
राजस्थान के 33 जिलों में से बूंदी भी एक जिला हे। राजस्थान के इतिहास में बूंदी क्षेत्र का भी अपना एक गौरवशाली इतिहास रहा हे। बूंदी और उसके आस पास का क्षेत्र हाड़ौती क्षेत्र कहलाता हे। बूंदी की लोक सांस्कृतिक झलकियां देखने के लिए हर साल हजारो पर्यटक देश विदेश से आते हे। जिसमे बूंदी की चित्रशैली का आकर्षण उन्हें बहुत आकर्षित करता हे। बूंदी में एक किला हे जिसका नाम "तारागढ़" हे। तारागढ़ का यह नाम वहा की रानी तारा के नाम पर रखा गया था "बूंदी तारागढ़ का किला "बहुत ही भव्ये हे किले के भीतर और बाहर प्राचीर पर और मुख्य प्रवेश द्वार पर "बूंदी चित्रशैली" में चित्र बने हुए हे। इन चित्रों में हाड़ौती चित्र शैली और मेवाड़ चित्र शैली का मिला जुला स्वरूप देखा जा सकता हे। हाड़ोती चित्र शैली में "कोटा ,बूंदी और कोटा संभाग के क्षेत्र हाड़ोती चित्रकला के अंतरगत आते हे ,यह हाड़ोती शैली कहलाती हे। राव भवसिंह का शासन काल इस शैली का स्वर्ण काल माना जाता हे  राजस्थान में पशु पक्षी का सर्वधिक चित्रण इसी शैली में हुआ हे मयूर ,हाथी ,शेर ,हिरण ,प्रमुख हे। बूंदी शैली या हाड़ोती शैली के मुख्य विषय वस्तु -राग रागिनी ,बारहमासा ,नायिका भेद ,रसिक प्रिया ,प्रमुख हे। 

  

==सन्दर्भ== इस शैली में रागिनी भैरव रागिनी मालश्री और रागिनी दीपक के चित्र बने हैं
**बूमरैंग** (Boomerang) एक प्रकार का अस्त्र है, जिसका उपयोग प्राचीन मिस्र निवासी युद्ध और शिकार के लिए करते थे और ऑस्ट्रेलिया के आदिवासी आज भी इसी रूप में इसका उपयोग करते हैं।

बनावट
-----

लकड़ी की बनी एक प्रत्यावर्त बूमरैंग
बूमरैंग की दो किस्में होती हैं - प्रत्यावर्त्य (return) बूमरैंग तथा अप्रत्यावर्त्य (nonreturn) बूमरैंग। इन दोनों किस्मों की आकृति हँसिया की तरह होती है और ये दोनों ही लकड़ी की बनाई जाती हैं। भारत में इस्पात तथा हाथी दाँत का भी उपयोग इनके बनाने में होता है। इनकी लंबाई 6 इंच से 4 फुट, चौड़ाई लंबाई की 1/12 तथा मोटाई चौड़ाई का 1/6 होती है। प्रत्यावर्त्य बूमरैंग की दोनों भुजाओं के मध्य 70रू से 120रू तक का कोण होता है, किंतु ऑस्ट्रेलिया में व्यवहृत होने वाले प्रत्यावर्त्य बूमरैंग की दोनों भुजाओं के मध्य 90डिग्री कोण, विस्तार 18 इंच से 24 इंच तक तथा कुल भार 8 औंस होता है। दोनों भुजाओं के केंद्र से जानेवाले कल्पित धरातल को आधार मानकर दोनों भुजाओं को 2डिग्री से 3डिग्री तक ऐंठकर तिरछा कर दिया जाता है। अप्रत्यावर्त्य बूमरैंग का तिरछापन प्रत्यावर्त्य की विपरीत दिशा में होता है। बूमरैंग की उड़ान तिरछेपन पर ही निर्भर करती है।

फेंकने की विधि
--------------

प्रत्यावर्त्य बूमरैंग को सीधा पकड़कर पृथ्वी के समांतर दिशा में फेंकते हैं और फेंकते समय यथासंभव घूर्णन (rotation) दिया जाता है। 30 गज या अधिक दूरी तक सीधा जाने के बाद, यह बाँई ओर झुककर हवा में 150 फुट तक ऊपर उठता है और 50 गज के व्यास का वृत्त बनाकर पाँच चक्कर लेने के बाद, यह फेंकनेवाले के पास वापस लौट आता है। अप्रत्यावर्त्य बूमरैंग को प्रत्यावर्त्य करने के लिए 45डिग्री का कोण बनाते हुए फेंका जाता है, जो बहुत दूरी तक जाता है। सिद्धहस्त व्यक्ति के हाथ में जाकर यह एक घातक अस्त्र हो जाता है। यह फेंकनेवाले तथा लक्ष्य दोनों के लिए घातक हो सकता है।

बाहरी कड़ियाँ
-------------

* History of Boomerangs
* Unspinning the Boomerang, The Maths and Physics of a Boomerang
* Boomerang aerodynamics an online dissertation
* Explanation of the origin of the word 'Boomerang'
* How to Throw Boomerangs, a beginner's to advanced guide to throwing boomerangs.
**बूंदी (मिठाई)** (राजस्थानी : बूंदी, उर्दू : بوندی , बुंदी ) या बुंदिया (बंगाली: बुदारीया) मिठाई, तला हुई बेसन आटा से बना एक भारतीय मिठाई है। बहुत मीठा होने के कारण, इसे केवल एक हफ्ते तक ही संग्रहीत किया जा सकता है। राजस्थान के शुष्क क्षेत्रों में भोजन को संरक्षित करने की आवश्यकता के कारण, बूंदी लड्डू को प्राथमिकता दी जाती है। खारा या तीखा नामक एक स्वादिष्ट संस्करण भी है। बूंदी उत्तर भारत, दक्षिण भारत और पाकिस्तान में भी लोकप्रिय है। त्योहारों, विवाह, शुभ कार्यों और आम दिनों में भी इस का खूब इस्तेमाल होता है। 

बूंदी लडु बनाने के लिए, टली हुई बूंदी चीनी के शीरे में डुबोई जाती है।

बूंदी से बनने वाले व्यंजन या मिठाइयां
* मीठी बूंदी
* खारा बूंदी
* लड्डू
* बूंदी रायता
* मोतीचूर

खारा बूंदी
----------

तीखा या खारा बूंदी तैयार करने में, टालने से पहले मसाले और नमक के साथ मिलाया जाता है। करी पत्तियों को जोड़ा जाता है। खारा बूंदी को ऐसे ही खाया जाता है या किसी दुसरे मिश्रण में जोड़ा जाता है ।

बूंदी रायता
-----------

मुख्य लेख: बूंदी रायता
बूंदी का इस्तेमाल पाकिस्तान और उत्तरी भारत में रायता तैयार करने के लिए भी किया जाता है। बूंदी रायता में आमतौर पर दही (सादा दही), बूंदी (जो इसे नरम बनाने के लिए पानी में भिगो दी जाती है, फिर छिद्रित होती है) और नमक, मिर्च और अन्य मसालों के साथ जोड़ी जाती है। इसे पुलाव या किसी अन्य भोजन के साथ साइड डिश के रूप में खाया जाता है।

बाहरी लिंक
----------

|  |  |
| --- | --- |
|  | **Boondi** से संबंधित मीडिया विकिमीडिया कॉमंस पर उपलब्ध है।  |
**लाल:** जटलैण्ड का डेनिश भाग
**भूरा:** दक्षिणी श्लेस्विग, जटलैंड क्षेत्र का ऐतिहास भाग, हालांकि अब जर्मनी में है **पीला:** होल्स्टीन, जटलैण्ड क्षेत्र का भाग नहीं, यह भी जर्मनी में ही है
**जटलैण्ड प्रायद्वीप** (डेनिश: *Den Jyske Halvø* जर्मन: *Jütische Halbinsel*) या अन्य ऐतिहासिक नाम **सिम्ब्रियन प्रायद्वीप** (डेनिश: *Den Kimbriske Halvø* जर्मन: *Kimbrische Halbinsel*) यूरोप का एक प्रायद्वीप है और जर्मनी एवं डेनमार्क के बीच बंटा हुआ है। इसके नाम ज्यूट्स एवं सिम्ब्री से व्युत्पन्न हैं।

प्राचीन भूगोल में इसे **करसोनीज** (Chersonese) या **किमब्रिक प्रायद्वीप** कहते थे। बृहत्तर अर्थ में इस भूभाग में जर्मनी का श्लेसविरा होल्सटाइन क्षेत्र भी सम्मिलित है।

जटलैंड, ३१ मई, १९१६ को हुए ब्रिटिश तथा जर्मन नौसेनाओं के युद्ध के लिए प्रसिद्ध है। जर्मन निवासी इसे 'स्टॉगटेक का युद्ध' कहते हैं। डेनमार्क के समुद्रतट से ११५ किमी दूरी पर यह युद्ध हुआ था। प्रथम महायुद्ध के समय यह एकमात्र संग्राम रहा, जिसमें दो नौसेनाएँ आमने-सामने मोर्चे पर लड़ीं। इस युद्ध के बाद जर्मनी के आत्मसमर्पण तक ब्रिटिश नौसेना, जर्मनी की नौसेना पर पूर्णतया हावी रही। 

निर्देशांक: 55°37′46.38″N 9°12′03.78″E﻿ / ﻿55.6295500°N 9.2010500°E﻿ / 55.6295500; 9.2010500
बिस्का यात्रा
**बिस्काः यात्रा** भक्तपुर, धापसी, मध्यपुर थिमि और टोखा के साथ नेपाल के कई अन्य स्थानों में होने वाला एक वार्षिक त्योहार है। यह त्योहार विक्रम संवत कैलेंडर को ध्यान में रखकर नए साल की शुरुआत में मनाया जाता है, हालांकि इस त्योहार का कोई भी सम्बन्ध विक्रम संवत से नहीं है।

किंवदंती यह है कि यह त्योहार एक नागिन की मृत्यु के बाद से मनाया जाता है। भक्तपुर शहर के विभिन्न क्षेत्रों नें लोग इस त्योहार को अपने-अपने रीति-रिवाजों के अनुसार मनाते हैं। त्योहार का सबसे महत्वपूर्ण स्थान तःमाधि और थिमी बालकुमारी हैं। इस त्योहार के दौरान भगवान भैरव की मूर्ति एक रथ पर सैकड़ों लोगों द्वारा रस्साकशी के रूप में खींची जाती है। लगभग एक महीने पहले से ही रथ को न्यातापोला मंदिर के पास इकट्ठा कर दिया जाता है। भक्तपुर में आयोजित होने वाले इस कार्यक्रम का सबसे महत्वपूर्ण पल वह है जब बिस्का यात्रा के दौरान भगवान भैरव को त्योहार के लिए अपने मंदिर से बाहर लाया जाता है और फिर उनकी मूर्ति को रथ पर चढ़ाकर रस्साकशी आरम्भ की जाती है। स्थानीय निवासी इस कार्यक्रम को "द्यः कोहा बिज्यागु" कहते हैं। रस्साकशी के दौरान रथ को थने और कोने (शहर के दो भाग) के स्थानीय निवासियों द्वारा दोनों ओर से खींचा जाता है और जो कोई भी जीतता है, उसे अगले वर्ष त्योहार को आयोजित करने का मौका मिलता है, जबकि दूसरा पक्ष अपनी बारी का इंतजार करता हैं और अगले वर्ष दोबारा प्रयास करता है। रथ को अंत में गहिती तक खींचा जाता है, जहाँ रथ को दो दिनों तक रखा जाता है और फिर उसे नेपाली नव वर्ष की पूर्व संध्या पर ल्यसिंख्यः तक पुनः खींचा जाता है। ल्यसिंखेल में रथ को अगले दिन तक रखा जाता है। इसके बाद फिर से रथ को गहिती तक खींचा जाता है और अंतिम दिन जिसे स्थानीय भाषा में "द्यः थाहां बिज्यागु" कहा जाता है, जिसका अर्थ है कि भगवान भैरव को फिर से मंदिर में लाया जाना, इस दौरान रथ को फिर से दोनों तरफ खींचा जाता है और अंत में 5 मंजिला मंदिर के परिसर में स्थापित कर दिया जाता है।

मध्यपुर थिमि में भी कई जगहों पर बिस्का जात्रा मनाया जाता हैं। मध्यपुर थिमि के विभिन्न हिस्सों के लोग स्व निर्मित रथों को लेकर इकट्ठा होते हैं। लोग जश्न मनाते हैं और एक-दूजे को बधाई देते हैं, सिमरिक रंग का पाउडर उड़ाते हैं और मधुर संगीत बजाते हैं। मान्यताओं का पालन करके कुछ लोग अपने जीभ को भेद कर रहते हैं, ऐसे लोगों को स्थानीय भाषा में बोडे कहते हैं, जो एक जीभ-भेदी है और समारोह के साक्षी हैं। वह सारा दिन लोहे की कील से अपने जीभ को छेदकर रहता है और अपने कंधे पर कई ज्वलंत मशालें लेकर शहर में घूमता है।

इन्हें भी देखें
---------------

* पाहां चह्रे
* मध्यपुर थिमि

सन्दर्भ
-------

1. ↑  Prajapati, Subhash Ram (2006). *Sanskriti Bhitra*. newatech. पपृ॰ 81–83. आई॰ऍस॰बी॰ऍन॰ 979-9994699949.
2. ↑  "Bisket Jatra Images, Stock Photos & Vectors | Shutterstock". *www.shutterstock.com*. अभिगमन तिथि 20 नवम्बर 2021.
3. ↑  "Biska Jatra (Bisket Jatra): Festival of bhaktapur". अभिगमन तिथि 20 नवम्बर 2021.
4. ↑  Magazine, New Spolight. "Nepali New Year 2078 : Bisket Jatra, History, Importance And Celebration". *SpotlightNepal* (अंग्रेज़ी में). अभिगमन तिथि 20 नवम्बर 2021.
5. ↑  "Bisket Jatra: Experience The Serpent Festival of Nepal". *Nepal Sanctuary Treks*. 23 जुलाई 2018. अभिगमन तिथि 20 नवम्बर 2021.
6. ↑  "Biska Jatra-Unique Nepali Festival Only Celebrated In various places of Nepal". www.iciclesadventuretreks.com.
7. ↑  "Bisket Jatra commences in Bhaktapur". kathmandupost.ekantipur.com. मूल से 3 अगस्त 2018 को पुरालेखित. अभिगमन तिथि 20 नवंबर 2021.
**छत्तीसगढ़ लोक सेवा आयोग** की स्थापना छत्तीसगढ़ में लोक सेवा में नियुक्तियों तथा सिविल सेवा से संबंधित सभी विषयों पर शासन को परामर्श देने हेतु की गई है। आयोग की स्थापना भारत के संविधान के अनुच्छेद 315 के तहत छत्तीसगढ़ शासन दिनांक 23 मई 2001 को की गई है। छत्तीसगढ़ लोक सेवा आयोग का कार्यालय, नार्थ ब्लाक, सेक्टर -19 नवा रायपुर, अटल नगर छत्तीसगढ़ पिन कोड - 492002
(North Block, Sector-19. Nava Raipur, Atal Nagar (Chhattisgarh), Pin - 492002) पास स्थित है।

कार्य
-----

भारत के संविधान द्वारा आयोग के लिए निम्नलिखित कार्य निर्धारित किये गये हैः

1. राज्य की सेवाओं में नियुक्तियों के लिए परीक्षा का संचालन करना।

2. निम्नलिखित विषयों पर राज्य शासन को परामर्श :-

(क) सिविल सेवाओं में और सिविल पदों के लिए भर्ती की पद्धतियों से संबंधित सभी विषयों पर।

(ख) सिविल सेवाओं और पदों पर नियुक्ति करने में तथा एक सेवा से दूसरी सेवा में प्रोन्नति और अंतरण करने में अनुसरण किए जाने वाले सिद्धांतों पर और नियुक्ति, प्रोन्नति या अंतरण के लिए अभ्यर्थियों की उपयुक्तता पर।

(ग) ऐसे व्यक्ति पर, जो भारत सरकार या किसी राज्य की सरकार की सिविल हैसियत में सेवा कर रहा है, प्रभाव डालने वाले, सभी अनुशासनिक विषयों पर, जिनके अंतर्गत ऐसे विषयों से संबंधित अभ्यावेदन या याचिकाएं हैं।

(घ) ऐसे व्यक्ति द्वारा या उसके संबंध में, जो भारत सरकार या किसी राज्य की सरकार के अधीन या सिविल हैसियत में सेवा करते समय किसी व्यक्ति को हुई क्षतियों के बारे में पेंशन अधिनिर्णीत किए जाने के लिए किसी दावे पर और ऐसे अधिनिर्णय की रकम विषयक प्रश्न पर।

इन्हें भी देखें
---------------

* छत्तीसगढ़
* छत्तीसगढ़ माध्यमिक शिक्षा मण्डल, रायपुर‎

बाहरी कड़ियाँ
-------------

* छत्तीसगढ़ लोक सेवा आयोग का जालस्थल
* छत्तीसगढ़ लोक सेवा आयोग भर्ती नोटिफिकेशन Archived 2021-06-24 at the Wayback Machine
यह एक चीनी नाम है; कुल नाम बो है।
**बो शिलाई** (薄熙来) चीन के भूतपूर्व राजनीतिज्ञ हैं। उनका जन्म ३ जुलाई १९४९ को हुआ। उन्हें डेलियन के मेयर और उसके बाद लियाओनिंग के गवर्नर के पद पर रहते हुए किये गये कार्य से उन्हें प्रसिद्धि मिली। सन् २००४ से नवम्बर २००७ उन्हें चीन गणराज्य के वाणिज्य मन्त्री बनाया गया। सन् २००७ और २०१२ के मध्य उन्हें चीनी कम्युनिस्ट पार्टी के पोलित ब्यूरो सदस्य एवं चोंगचिंग शाखा का सचिव बनाया गया।

चीनी कम्युनिस्ट पार्टी के आठ दिग्गजों में से एक, बो यिबो के पुत्र, बो शिलाई को चीनी राजनीति के एक राजकुमार की तरह देखा जाता है। उनकी मिडिया में नैमित्तिक और करिश्माई छवि विकसित की जो आम तौर पर स्थिर चीनी राजनीति में विचलन चिह्नित किया।

लियाओनिंग में कार्य करने के दौरान, बो ने पूर्वोत्तर क्षेत्र के पुनरोद्धार से सम्बंधित योजना में एक महत्वपूर्ण कार्य हाथ में लिया, लेकिन भ्रष्टाचार में साफ-साफ शामील होने के आरोप लगे एवं "फालुन गोंग" (बौद्ध धर्म का धर्मचक्र सम्बंधी नियम जिसकी शुरुवात चीन में हुई) के विरुद्ध मानवाधिकार हनन का आरोप लगाया गया था।

चोंगचिंग में, बो निरंकुश लोकलुभावनवाद के रूप में जाने गये। उन्होंने संगठित अपराध, लोक कल्याण कार्यक्रमों के बढ़ते खर्च, प्रतिशत जीडीपी विकास दर के लगातार दो अंकों में बने रहने के खिलाफ और सांस्कृतिक क्रांति के दौर में "लाल संस्कृति" को पुनर्जीवित करने के लिए अभियान शुरू किया। बो के समतावादी मूल्यों और उसकी "चोंगचिंग मॉडल" की उपलब्धियों ने देश की बाजार आधारित आर्थिक सुधारों और बढ़ती आर्थिक असमानता के साथ माओवादी और सामाजिक डेमोक्रेट के निरासा से निर्मित चीनी नव वाम का चैंपियन बना दिया।' तथापि, बो के भ्रष्टाचार विरोधी अभियान के कथित अराजकता और अपने अतिकाय व्यक्तित्व के बारे में प्रसंग के साथ उनकी छवि को विवादास्पद बना गई।

सन्दर्भ
-------

1. ↑  Cheng Li, "China’s Northeast: From Largest Rust Belt to Fourth Economic Engine?" Archived 2013-09-29 at the Wayback Machine, *China Leadership Monitor*, No. 9.
2. ↑  El Mundo, 'La Audiencia pide interrogar al ex presidente chino Jiang por genocidio'  Archived 2016-10-25 at the Wayback Machine
3. ↑  'The princelings are coming' Archived 2012-08-24 at the Wayback Machine, *द इकोनोमिस्ट*, 22 सितम्बर 2011.
पियरसिग मे गह्ने पह्नने के लिये त्व्चा को भेदा जाता है , शरीर के किसी भाग को छेदना, आजकल हमारे समाज में फैशन की मुख्य धारा में सम्मिलित हो गया है और संस्कृति का हिस्सा बन गया है। लोग कई कारणों से अपने शरीर के किसी भाग को छेदते हैं। कुछ लोग धार्मिक कारणों से और कुछ स्वयं की अभिव्यक्ति और व्यक्तिगत शैली के लिए शरीर के किसी भाग को छेदते हैं।

कारण चाहे कोई भी हो, शरीर के किसी भाग को छेड़ना एक बहुत बड़ा निर्णय है और इसे हल्के में नहीं लेना चाहिए। शरीर के किसी भी भाग को छेदने में स्वास्थ्य के प्रति कई खतरे हैं। इसलिए शरीर के किसी भाग को छेदने का निर्णय लेने से पहले इन खतरों के बारे में जानना और समझना महत्वपूर्ण है।

पियर्सिंग कराना या ना कराना सबकी अपनी निजी पसंद होती है। हालांकि कुछ लोगों के लिए ये एक परंपरा का हिस्सा होती है तो वहीं कुछ लोग इसे फैशन स्टेमेंट के रुप में देखते है

**शरीर को छेदने से संबंधित स्वास्थ्य खतरे**

1. संक्रमण: शरीर को छेदने पर होने वाला सबसे आम खतरा है संक्रमण। यदि तुरंत उपचार नहीं किया गया तो इससे दाग पड़ सकता है और खून में भी संक्रमण हो सकता है। ध्यान न दिए जाने पर यह आपके ऊपर एक भद्दा दाग छोड़कर आपको बदसूरत बना सकता है। 

2. एलर्जिक रिएक्शन: कुछ लोगों को गहनों से एलर्जिक क्रिया हो सकती हैं। इन क्रिया की वजह से लोगो को सांस लेने में परेशानी हो सकती है, छेदे गए स्थान पर दाने और सूजन आ सकती है। गम्भीर स्तिथि मे अस्पताल मे भर्ती हो सकते है 

3. तंत्रिकाओं में क्षति होना: गलत तरीके से छेदने पर कोई तंत्रिका क्षतिग्रस्त हो सकती है जिससे कि छेद किये जाने वाला और इसके आसपास का स्थान हमेशा के लिए मृत हो सकता है। तंत्रिकाओं में सबसे ज्यादा क्षति जीभ छेदने के दौरान होती है खासकर जब इसे किसी गैर अनुभवी व्यक्ति से कराया गया हो। 

4. अत्यधिक रक्तस्त्राव: कभी कभी जब छेदन किसी गैर अनुभवी व्यक्ति से कराया जाता है या छेदने वाला स्थान गलत हो तो सुई किसी रक्त वाहिका(नस) को छेदकर उसे क्षतिग्रस्त कर सकती है जिससे रक्तस्राव हो सकता है तथा रक्त्स्राव होने से शरीर मे रक्त की कमी हो जाती है|

5. प्रतिकूल दूषण का खतरा: अस्वास्थ्यकर(गंदे) वातावरण में किसी गैर अनुभवी व्यक्ति से शरीर के किसी भाग में छेद कराने पर रक्त से संबंधित कई बीमारियाँ हो सकती है जैसे कि एचआईवी वायरस, हेपेटाईटिस और कई अन्य बीमारियाँ।

6. केलोइड्स: केलोइड्स छेदन किये गए स्थान पर सख्त गांठें या उतकों की अतिरिक्त वृद्धि होते हैं जो बाहर निकले हुए होते हैं और बहुत बदसूरत दिखाई देते हैं। जब भी केलोइड्स के उपचार की बात आती है तो इसकी रोकथाम बहुत महत्वपूर्ण है क्योंकि किसी भी प्रकार का उपचार इन्हें पूरी तरह से नहीं हटा सकता या उपचार पूर्ण रूप से सफल नहीं हो सकता। 

7. दांतों से संबंधित खतरे: मुंह में छेदन कराने पर दांतों से संबंधित कई खतरे हैं जैसे कि छिले हुए दांत, जबड़ों और मसूड़ों का क्षतिग्रस्त होना, दांतों के इनेमल का निकल जाना और इसके अलावा गहनों की वजह से फेफड़ों की गंभीर समस्याएं हो सकती हैं।

सन्दर्भ
-------
चीन के विस्तार की कहानी कहता एनिमेशन । याङ्त्से और पीत नदी की घाटियों से आरम्भ करके अब चीन सम्पूर्ण पूर्वी एशिया पर हाबी है।
चीन के पिछले चार हजार वर्षों के इतिहास को देखने से स्पष्ट होता है कि चीन का साम्राज्यवाद और और उसका विस्तार पूर्वी एशिया के इतिहास की मुख्य विशेषता रही है। २०वीं शताब्दी में पुनः शक्तिसम्पन्न होने के बाद चीन का यह साम्राज्यवाद और विस्तारवाद उसके सभी पड़ोसियों के लिए चिन्ता का विषय है।

आज का चीन साम्यवादी देश होने का केवल दिखावा करता है, लेकिन वास्तव में यह एक पूंजीवादी देश बन चुका है। यह लाभदायक निवेश, कब्जा करने के लिए बाजारों और सस्ते कच्चे माल को प्राप्त करने के लिए पूंजी की तलाश में है।

सन्दर्भ
-------

इन्हें भी देखें
---------------

* चीन का इतिहास
* चीनी राष्ट्रवाद
* चीनीकरण
* चीन-केन्द्रीयता (Sinocentrism)
* दक्षिण चीन सागर में राज्यक्षेत्रीय विवाद

बाहरी कड़ियाँ
-------------

* दुनिया मे फैलता चीन का आर्थिक साम्राज्यवाद
* 1949 से 2020: विस्तारवाद नीति के तहत चीन कुछ इस तरह से अपने भू-भाग बढ़ाता चला गया
* चीन के ‘जीन’ में है विस्तारवाद , उसकी जमीन हड़पो नीति से भारत समेत दुनिया के 23 देश परेशान
**चुन्ने मियाँ का मन्दिर** बरेली शहर में एक मुस्लिम व्यवसायी फजलुर्रहमान खां का बनबाया हुआ हिन्दू मन्दिर है जिसे चुन्ने मियाँ के नाम से ठीक उसी प्रकार जाना जाता है जैसे नई दिल्ली का बिरला मन्दिर। यह स्वतन्त्र भारत में हिन्दू-मुस्लिम एकता का अनुपम उदाहरण है।

बरेली शहर में बड़ा बाजार के पास कोहाड़ापीर क्षेत्र में स्थित इस मन्दिर में लक्ष्मीनारायण की भव्य मूर्तियाँ स्थापित की गयीं हैं।

16 मई 1960 को भारत के प्रथम राष्ट्रपति डॉ॰ राजेन्द्र प्रसाद ने इसका विधिवत उद्घाटन किया था।

इतिहास
------

इस मन्दिर के बारे में जो जानकारी मिलती है उसके अनुसार भारत विभाजन के पश्चात बरेली आ बसे कुछ हिन्दुओं ने चुन्ने मियाँ के नाम से मशहूर एक मुस्लिम की जमीन पर पूजा-पाठ के लिये एक छोटा-सा मन्दिर बना लिया। पास में ही बुधवारी मस्ज़िद भी थी जिसमें मुसलमान नमाज पढ़ा करते थे। चुन्ना मियाँ बहुत पैसे वाले थे उनके पास शेर छाप बीड़ी की एजेंसी हुआ करती थी। उन्होंने जमीन पर कब्ज़ा करने वाले हिन्दू शरणार्थियों पर कोर्ट में केस दायर कर दिया।

मुकदमा चल ही रहा था तभी हरिद्वार से एक संन्यासी स्वामी हरमिलापी ने आकर फजलुर्रहमान खां साहब को समझाया कि मुस्लिमों के पास तो मस्ज़िद है परन्तु इन बेचारे हिन्दुओं के पास क्या है। आप तो सेठ चुन्ना मियाँ के नाम से मशहूर हो ये छोटा सा जमीन का टुकड़ा अपने इन हिन्दू भाइयों को मन्दिर बनाने के लिये दान नहीं दे सकते? कहते हैं कि चुन्ना मियाँ स्वामीजी की बात से इतने अधिक प्रभावित हुए कि उन्होंने न सिर्फ़ मुकदमा वापस लिया बल्कि लक्ष्मीनारायण भगवान का भव्य मन्दिर भी बनवा दिया। पूरे बरेली शहर में आज भी यह चुन्ने मियाँ के मन्दिर के नाम से जाना जाता है।

सन्दर्भ
-------

1. 1 2 3 4  चुन्ने मियाँ का लक्ष्मीनारायण मन्दिर, बरेली[*मृत कड़ियाँ*]

इन्हें भी देखें
---------------

* बिड़ला मन्दिर

बाहरी कड़ियाँ
-------------

* चुन्ने मियाँ का लक्ष्मीनारायण मन्दिर, बरेली[*मृत कड़ियाँ*]
* Chunne Miyan's Laksmi Narayan Temple of Bareilly in Uttar Pradesh
चीन बास्केटबॉल एसोसिएशन जिसे अक्सर सीबीए के रूप में संक्षिप्त किया जाता है, चीन में पहली-स्तरीय पेशेवर पुरुषों की बास्केटबॉल लीग है। यह एशिया में व्यापक रूप से पेशेवर पुरुषों की बास्केटबॉल लीग के रूप में माना जाता है। लीग को आमतौर पर प्रशंसकों द्वारा CBA के रूप में जाना जाता है, और इस संक्षिप्त का उपयोग नियमित रूप से चीनी भाषा में भी किया जाता है। CBA को नेशनल बास्केटबॉल लीग (NBL) के साथ भ्रमित नहीं होना चाहिए, जो एक पेशेवर मामूली लीग है । एक महिला चीनी बास्केटबॉल एसोसिएशन (WCBA) भी है।
कुछ चीनी खिलाड़ी जिन्होंने अपने करियर के शुरुआती दौर में CBA में प्रतिस्पर्धा की - जिनमें वांग झिझी, मेंगके बातेर, याओ मिंग, यी जियानलियान, सन यू, और झोउ क्यूई शामिल हैं - नेशनल बास्केटबॉल एसोसिएशन (एनबीए) में भी खेल चुके हैं। ड्राफ्ट में ज़ू युयांग और वांग ज़ीलिन जैसे अन्य लोगों को चुना गया था, लेकिन एनबीए में नहीं खेले है।
प्रत्येक CBA टीम में केवल सीमित संख्या में विदेशी खिलाड़ियों को अनुमति दी जाती है। उल्लेखनीय आयातों में पूर्व एनबीए ऑल-स्टार्स स्टीफन मार्बरी, ट्रेसी मैकग्राडी, गिल्बर्ट एरेनास, स्टीव फ्रांसिस और मेट्टा वर्ल्ड पीस शामिल हैं - साथ ही कई एनबीए दिग्गज जो CBA ऑल-स्टार्स - माइकल बेस्ली, आरोन ब्रूक्स, जिमर फ्रेडेट, अल हैरिंगटन बनेंगे ।, लेस्टर हडसन, केन्योन मार्टिन, रैंडोल्फ मॉरिस, शालिक रैंडोल्फ, और जेआर स्मिथ है।।

पृष्ठभूमि
---------

सीबीए ने 1995 – 96 सीज़न में खेलना शुरू किया। लीग को चीनी बास्केटबॉल एसोसिएशन (संगठन) के साथ भ्रमित नहीं होना चाहिए, जिसे जून 1956 में स्थापित किया गया था और खेल के शासी निकाय, FIBA से जुड़े मामलों में देश का प्रतिनिधित्व करता है। चीन में बास्केटबॉल वर्तमान में चीनी बास्केटबॉल प्रबंधन केंद्र द्वारा विनियमित है।

अन्य चीनी बास्केटबॉल लीग में राष्ट्रीय बास्केटबॉल लीग (NBL), चीनी विश्वविद्यालय बास्केटबॉल एसोसिएशन (CUBA) और चीनी हाई स्कूल बास्केटबॉल लीग (CHBL) शामिल हैं। एक समय में चीनी न्यू बास्केटबॉल एलायंस (CNBA) नामक एक लीग थी, जिसकी सबसे प्रमुख टीमों में से एक बीजिंग सी लायंस थी, लेकिन यह उद्यम सिर्फ एक सर्दियों (1996-97) तक चला। सीबीए में प्रतिस्पर्धा करने वाला पहला गैर-चीनी खिलाड़ी उज्बेकिस्तान का मिहेल सविंकोव था, जो लीग के उद्घाटन 1995 – 96 अभियान में झेजियांग स्क्विरेल्स में शामिल हुआ था। 1996 – 97 सीज़न के दौरान, जेम्स होजेस CBA में खेलने वाले पहले अमेरिकियों में से एक बने, और लिओनिंग हंटर्स द्वारा उनके हस्ताक्षर ने आगामी वर्षों में संयुक्त राज्य अमेरिका से कई और आयातों का अनुसरण करने का मार्ग प्रशस्त किया।
कुछ अन्य उल्लेखनीय विदेशी अग्रदूतों में शामिल थे जॉन स्पेंसर, जो 1996 के बाद में जिआंगसु ड्रेगन में शामिल हुए – 97 अभियान, और डेविड वान्टरपूल, जिन्होंने जिलिन नॉर्थईस्ट टाइगर्स के साथ अगले सर्दियों में एक सौदा किया, और टीम को समय पर CBA तक जाने में मदद की। 1998 के लिए – 99 सीज़न । CBA के पहले अंतर्राष्ट्रीय कोच अमेरिकन रॉबर्ट होगार्ड थे, जिन्होंने 1997 – 98 के अभियान के अंतिम आठ मैचों के लिए सिचुआन पंडों का नेतृत्व किया था।

सन्दर्भ
=======

1. ↑  It’s Yao Ming versus the officials in his effort to reform China’s basketball scene Archived 2019-10-08 at the Wayback Machine, HKFP, 19 March 2017
2. ↑  Prewitt, Alex (27 June 2019). "One Big Dream: Yao Ming Wants to Make Chinese Basketball Global". Sports Illustrated. मूल से 27 जून 2019 को पुरालेखित. अभिगमन तिथि 27 June 2019.
**बोड़ोलैण्ड टेरिटोरियल काउन्सिल** (संक्षेप में, बोड़ोलैण्ड, बोड़ो भाषा : बरलैन्ड) भारत के असम राज्य का एक स्वायत्त क्षेत्र है। इसके अन्तर्गत असम के चार जिले आते हैं जो ब्रह्मपुत्र नदी के उत्तरी किनारे के जिले हैं। इस क्षेत्र में बर जनजाति (जिसे अंग्रेजी में बोडो कहते हैं।) का बाहुल्य है। यह फरवरी २००३ में एक स्वायत्ता क्षेत्र घोषित किया गया था।

बोडो समझौता
-----------

२७ जनवरी २०२० को केंद्रीय गृह मंत्री श्री अमित शाह की उपस्थिति में ५० वर्षों से चले आ रहे बोडो मुद्दे के समाधान के लिये समझौता किया गया। इस दौरान असम के मुख्यमंत्री सर्वानंद सोनोवाल, नेडा के अध्यक्ष श्री हिमंता विश्व शर्मा, बीटीसी के मुख्य कार्यकारी सदस्य हग्रामा मोहिलारी एअं अन्य लोग सम्मिलित थे। 

इस समझौते के बाद १५०० से अधिक हथियारधारी सदस्य हिंसा का रास्ता छोड़कर मुख्यधारा में शामिल हो जाएँगे। समझौते में भारत सरकार और राज्य सरकार विशेष विकास पैकेज द्वारा १५०० करोड़ रुपए के खर्च से असम में बोडो क्षेत्रों के विकास के लिए विशिष्ट परियोजनाएं शुरू करना शामिल है। इसके अलावा बोडो आन्दोलन में मारे गए लोगों के प्रत्येक परिवार को ५ लाख का मुआवजा दिया जाएगा। 

पूर्व में वर्ष 1993 और 2003 के समझौतों से संतुष्ट न होने के कारण बोडो द्वारा और अधिक शक्तियों की मांग लगातार की जाती रही और असम राज्य की क्षेत्रीय अखंडता को बरकरार रखते हुए बोडो संगठनों के साथ उनकी मांगों के लिए एक व्यापक और अंतिम समाधान के लिए बातचीत की गई। मोदी सरकार के सत्ता में आने के बाद अगस्त 2019 से एबीएसयू, एनडीएफबी गुटों और अन्य बोडो संगठनों के साथ दशकों पुराने बोडो आंदोलन को समाप्त करने के लिए व्यापक समाधान तक पहुंचने के लिए गहन विचार-विमर्श भी किया गया।

इस समझौता ज्ञापन का उद्देश्य बीटीसी के क्षेत्र और शक्तियों को बढ़ाने और इसके कामकाज को कारगर बनाना है। इसके साथ बीटीएडी के बाहर रहने वाले बोडो से संबंधित मुद्दों का समाधान तथा बोडो की सामाजिक, सांस्कृतिक, भाषाई और जातीय पहचान को बढ़ावा देना और उनकी रक्षा करना भी है। समझौते के अन्य बिंदुओं में आदिवासियों के भूमि अधिकारों के लिए विधायी सुरक्षा प्रदान करना और जनजातीय क्षेत्रों का त्वरित विकास सुनिश्चित करने के साथ साथ एनडीएफबी गुटों के सदस्यों का पुनर्वास करना भी शामिल है।

असम सरकार निर्धारित प्रक्रिया के अनुसार बीटीएडी के बाहर बोडो गांवों के विकास के लिए बोडो-कचारी कल्याण परिषद की स्थापना करेगी। असम सरकार बोडो भाषा को राज्य में सहयोगी आधिकारिक भाषा के रूप में अधिसूचित करेगी और बोडो माध्यम स्कूलों के लिए एक अलग निदेशालय की स्थापना करेगी।

वर्तमान समझौते के तहत NDFB गुट हिंसा का रास्ता छोड़ने के साथ साथ आत्मसमर्पण करेंगे और इस समझौते पर हस्ताक्षर करने के एक महीने के भीतर अपने सशस्त्र संगठनों को खत्म कर देंगे। भारत और असम सरकार इस संबंध में निर्धारित नीति के अनुसार एनडीएफबी (पी), एनडीएफबी (आरडी) और एनडीएफबी (एस) के लगभग 1500 से अधिक कैडरों के पुनर्वास के लिए आवश्यक उपाय भी करेगी।

सन्दर्भ
-------

इन्हें भी देखें
---------------

* बोडो संस्कृति

बाहरी कड़ियाँ
-------------

* क्या है बोडो शांति समझौते की अहमियत
* असम: नेशनल डेमोक्रोटिक फ्रंट ऑफ बोडोलैंड के 1,615 काडर ने किया **आत्मसमर्पण**
**जनसंख्या वृद्धि** किसी भी क्षेत्र में लोगों की संख्या बढ़ने को कहा जाता है।आगे भी इसकी संख्या में बढ़ाव की ही उम्मीद है और ये अंदाजा लगाया गया है कि 2030 के मध्य तक ये आबादी 8.6 अरब हो जाएगी और 2050 तक 9.8 अरब तक हो जाएगी। 2100 तक इसकी आबादी 11.2 अरब तक हो सकती है।

इतिहास
------

18वीं सदी के दौरान जब औद्योगिक क्रांति शुरू हुई तो पश्चिमी देशों में बहुत ही तेजी से जनसंख्या वृद्धि शुरू हो गई थी। इस जनसंख्या वृद्धि के कारण को जानने के लिए ब्रिटिश वैज्ञानिक *थॉमस मैककियोन* (1912-1988) ने खोज शुरू किया था। उन्होंने इस खोज से प्राप्त जानकारी का प्रकाशन *मॉडर्न राइज़ ऑफ पॉप्युलेशन* में किया।

देश अनुसार वृद्धि दर
--------------------

यूनाइटेड नेशन के अनुसार 1990 और 2010 के मध्य विश्व की जनसंख्या में 30% या 1.6 खरब मनुष्यों की वृद्धि हुई है। इस वृद्धि में सबसे आगे भारत (35 करोड़) और चीन (19.6 करोड़) हैं। प्रतिशत के हिसाब से यह संख्या सबसे ज्यादा संयुक्त अरब अमीरात में 315% और कतर में 271% है।

सबसे अधिक जनसंख्या वाले देशों का जनसंख्या वृद्धि दर| स्थान | देश | जनसंख्या 2010 | जनसंख्या 1990 | वृद्धि (%)1990–2010 |
| --- | --- | --- | --- | --- |
|  |   विश्व | 6,89,58,89,000 | 5,30,64,25,000 | 30.0% |
| 1 |  चीन | 1,34,13,35,000 | 1,14,51,95,000 | 17.1% |
| 2 |  भारत | 1,22,46,14,000 | 87,37,85,000 | 40.2% |
| 3 |  अमेरिका | 31,03,84,000 | 25,33,39,000 | 22.5% |
| 4 |  इंडोनेशिया | 23,98,71,000 | 18,43,46,000 | 30.1% |
| 5 |  ब्राज़ील | 19,49,46,000 | 14,96,50,000 | 30.3% |
| 6 |  पाकिस्तान | 17,35,93,000 | 11,18,45,000 | 55.3% |
| 7 |  नाइजीरिया | 15,84,23,000 | 9,75,52,000 | 62.4% |
| 8 |  बांग्लादेश | 14,86,92,000 | 10,52,56,000 | 41.3% |
| 9 |  रूस | 14,29,58,000 | 14,82,44,000 | -3.6% |
| 10 |  जापान | 12,80,57,000 | 12,22,51,000 | -4.7% |

इन्हें भी देखें
---------------

* जनसंख्या घनत्व
* जनसंख्या नियंत्रण
* विश्व जनसंख्या दिवस‌‌

सन्दर्भ
-------

बाहरी कड़ियाँ
-------------
**पण्डित जनेश्वर मिश्र** (5 अगस्त 1933 – 22 जनवरी 2010) समाजवादी पार्टी के एक राजनेता थे। समाजवादी विचारधारा के प्रति उनके दृढ निष्ठा के कारण वे 'छोटे लोहिया' के नाम से प्रसिद्ध थे। वे कई बार लोकसभा और राज्यसभा के सदस्य रहे। उन्होने मोरारजी देसाई, चौधरी चरण सिंह, विश्वनाथ प्रताप सिंह, चन्द्रशेखर, एच डी देवगौड़ा और इंद्रकुमार गुज़राल के मंत्रिमण्डलों में काम किया। सात बार केन्द्रीय मंत्री रहने के बाद भी उनके पास न अपनी गाड़ी थी और न ही बंगला। इनके नाम पर लखनऊ में एशिया का सबसे बड़ा सुन्दर पार्क सपा प्रमुख मुलायम सिंह यादव के प्रेरणा से उत्तर प्रदेश के पुर्व युवा मुख्यमंत्री अखिलेश यादव द्वारा निर्माण कराया गया ।

जनेश्वर मिश्र का जन्म ५ अगस्त 1933 को बलिया के शुभनथहीं के गांव में हुआ था। उनके पिता रंजीत मिश्र किसान थे। बलिया में प्राथमिक शिक्षा पूरी करने के बाद १९५३ में इलाहाबाद पहुंचे जो उनका कार्यक्षेत्र रहा। जनेश्वर को आजाद भारत के विकास की राह समाजवादी सपनों के साथ आगे बढ़ने में दिखी और समाजवादी आंदोलन में इतना पगे कि उन्हें लोग 'छोटे लोहिया' के तौर पर ही जानने लगे। 

उन्होंने इलाहाबाद विश्वविद्यालय में स्नातक कला वर्ग में प्रवेश लेकर हिन्दू हास्टल में रहकर पढ़ाई शुरू की और जल्दी ही छात्र राजनीति से जुड़े। छात्रों के मुद्दे पर उन्होंने कई आंदोलन छेड़े जिसमें छात्रों ने उनका बढ-चढ़ कर साथ दिया। 1967 में उनका राजनैतिक सफर शुरू हुआ। वह जेल में थे तभी लोकसभा का चुनाव आ गया। छुन्नन गुरू श्याम लाल वर्मा व सालिगराम जायसवाल ने उन्हें फूलपुर से विजयलक्ष्मी पंडित के खिलाफ चुनाव लड़ाया। चुनाव सात दिन बाकी था तब उन्हें जेल से रिहा किया गया। चुनाव में जनेश्वर को हार का सामना करना पड़ा था। इसके बाद विजय लक्ष्मी पंडित  राजदूत बनीं। फूलपुर सीट पर 1969 में उपचुनाव हुआ तो जनेश्वर मिश्र सोशलिस्ट पार्टी से मैदान में उतरे और जीते। लोकसभा में पहुंचे तो राजनारायण ने 'छोटे लोहिया' का नाम दिया। वैसे इलाहाबाद में उनको लोग पहले ही छोटे लोहिया के नाम से पुकारने लगे थे। 

उन्होंने 1972 के चुनाव में यहीं से कमला बहुगुणा को और 1974 में इंदिरा गांधी के अधिवक्ता रहे सतीश चंद्र खरे को हराया। इसके बाद 1978 में जनता पार्टी के टिकट से इलाहाबाद संसदीय क्षेत्र से चुनाव मैदान में उतरे और विश्वनाथ प्रताप सिंह को पराजित किया। उसी समय वह पहली बार केन्द्रीय पेट्रोलियम, रसायन एवं उर्वरक मंत्री बने। इसके कुछ दिन बाद ही वह अस्वस्थ हो गये। स्वस्थ होने के बाद उन्हें विद्युत, परंपरागत ऊर्जा और खनन मंत्रालय दिया गया। चरण सिंह की सरकार में जहाजरानी व परिवहन मंत्री बने। 1984 में देवरिया के सलेमपुर संसदीय क्षेत्र से चंद्रशेखर से चुनाव हार गये। 1989 में जनता दल के टिकट पर इलाहाबाद से लडे़ और कमला बहुगुणा को हराया। इस बार संचार मंत्री बने। फिर चंद्रशेखर की सरकार में 1991 में रेलमंत्री और एचडी देवगौड़ा की सरकार में जल संसाधन तथा इंद्र कुमार गुजराल की सरकार में पेट्रोलियम मंत्री बनाये गये। 1992 से २०१० तक वह राज्यसभा के सदस्य रहे।

बाहरी कड़ियाँ
-------------

1. ↑  "जानिए जनेश्वर मिश्र पार्क कैसे बनेगा एशिया का सबसे खूबसूरत पार्क!". *पत्रिका*.
**बी4यू म्यूजिक** एक भारतीय हिंदी संगीत चैनल है, जिसका स्वामित्व बी4यू नेटवर्क लिमिटेड के पास है। और डीडी फ्री डिश पर भी उपलब्ध है।

चैनल समकालीन बॉलीवुड, इंडिपॉप, भांगड़ा और अंतर्राष्ट्रीय संगीत का मिश्रण प्रसारित करता है। कार्यक्रमों में सेलिब्रिटी साक्षात्कार, कलाकार प्रोफाइल, संगीत कार्यक्रम और चार्ट रंडाउन, साथ ही वीडियो अनुरोध शो शामिल हैं।

यूके, उत्तरी अमेरिका, अफ्रीका, मध्य पूर्व और दक्षिण एशिया में प्रसारित होने वाले चैनल के चार अलग-अलग संस्करण हैं। प्रत्येक फ़ीड स्थानीय प्रोग्रामिंग की एक मात्रा का उत्पादन करता है जो भारतीय डायस्पोरा की स्थानीय आबादी की संस्कृति और स्वाद और 12.12.2020 को नए लोगो को दर्शाता है।

2008 के बाद से, चैनल द्वारा वार्षिक यूके एशियन म्यूजिक अवार्ड्स का निर्माण और प्रसारण किया गया है।

मान्यता
-------

B4U म्यूजिक जनवरी 2022 में यूके रेटिंग में नंबर 1 एशियाई टीवी चैनल के रूप में उभरा। 

 1999 से 2013 तक लोगो का इस्तेमाल किया गया।

यह सभी देखें
------------

* एटीएन बी4यू संगीत

संदर्भ
------

1. ↑  "B4Utv.com -UKAMA – UK Asian Music Awards". *b4utv.com*. मूल से 20 November 2010 को पुरालेखित. अभिगमन तिथि 24 August 2010.
2. ↑  Correspondent, BizAsia (2022-01-03). "Overnights: B4U Music surprises by taking No.1 spot on Sunday". *BizAsia | Media, Entertainment, Showbiz, Brit, Events and Music* (अंग्रेज़ी में). अभिगमन तिथि 2022-05-18.

बाहरी संबंध
-----------

* आधिकारिक जालस्थल इसे विकिडाटा पर सम्पादित करें